**Výzva na predkladanie ponúk**

pre zákazku s nízkou hodnotou podľa § 117 zákona č. 343/2015 Z. z. o verejnom obstarávaní

a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“)

1. **Verejný obstarávateľ:**

Ministerstvo investícií, regionálneho rozvoja a informatizácie Slovenskej republiky

Štefánikova 15

811 05 Bratislava

IČO: 50349287

Kontaktné osoby: Mgr. Lucia Kohútková; JUDr. Ján Pangrác

tel. č.: .: 02/ 20 92 8054; 02/20 92 5730

e-mail: lucia.kohutkova@vicepremier.gov.sk; jan.pangrac@vicepremier.gov.sk

adresa hlavnej stránky verejného obstarávateľa /URL/: <https://www.mirri.gov.sk/>

1. **Zatriedenie obstarávacieho subjektu podľa zákona:**

Verejný obstarávateľ podľa § 7 ods. 1 písm. a) zákona o verejnom obstarávaní.

1. **Názov zákazky podľa verejného obstarávateľa:**

„Zabezpečenie výroby a distribúcie 28 video príspevkov na sociálne siete pre potreby propagácie Dunajského nadnárodného programu a programu Stredná Európa“

1. **Druh zákazky** (tovary/**služby**/stavebné práce):

Zákazka na poskytnutie služieb.

1. **Hlavné miesto** dodania tovaru/**poskytnutia služieb**/uskutočnenia stavebných prác:

Sídlo verejného obstarávateľa, Ministerstva investícií, regionálneho rozvoja a informatizácie Slovenskej republiky, Štefánikova 15, 811 05 Bratislava.

1. **Výsledok verejného obstarávania:**

Zmluva o dielo a licenčná zmluva

1. **Opis zákazky:**

Predmetom zákazky je zabezpečenie výroby a distribúcie 28 video príspevkov na sociálne siete pre potreby propagácie Dunajského nadnárodného programu a programu Stredná Európa, ktorých národným kontaktným bodom je Ministerstvo investícií, regionálneho rozvoja a informatizácie Slovenskej republiky.

Podrobnejší opis predmetu zákazky je uvedený v Prílohe č. 1, Prílohe č. 2a, Prílohe č. 2b, Prílohe č. 2c tejto Výzvy na predkladanie ponúk.

1. **Spoločný slovník obstarávania:**

92111200-4 – Tvorba (výroba) reklamných, propagačných a informačných filmov a videozáznamov

1. **Celkový rozsah predmetu zákazky:**

Distribúcia (dodanie) 28 video príspevkov verejnému obstarávateľovi na USB nosičoch v definovaných formátoch v závislosti od ich umiestenia v zmysle opisu predmetu zákazky, ktorý tvorí Prílohu č. 1, Prílohu č. 2a, Prílohu. č. 2b a Prílohu č. 2c tejto Výzvy na predkladanie ponúk.

**Verejný obstarávateľ požaduje dodať 28 video príspevkov na 4 USB nosičoch, a to nasledovne:**

* 16 video príspevkov reprezentujúcich jednotlivé projekty programov Interreg Stredná Európa a Interreg Dunajský nadnárodný program, 1 USB nosič
* 4 video príspevky pre sociálnu sieť FB – rozhovory, 1 USB nosič
* 4 všeobecné video príspevky reprezentujúce jednotlivo programy Interreg Stredná Európa a Interreg Dunajský nadnárodny program – variant pre FB a Instagram, 1 USB nosič
* 4 animované video príspevky, 1 USB nosič
1. **Predpokladaná hodnota zákazky v EUR bez DPH**: **46.900,00 EUR bez DPH**

Predpokladaná hodnota zákazky bola určená na základe prieskumu trhu formou e-mailovej komunikácie v súlade s § 6 ods. 1 zákona o verejnom obstarávaní.

1. **Hlavné podmienky financovania a platobné dojednania:**

Na základe faktúry dodávateľa. Splatnosť faktúry do 30 dní od jej doručenia.

1. **Podmienky účasti:**
	* 1. **Osobné postavenie uchádzača:**

Uchádzač musí byť oprávnený poskytovať služby v oblasti predmetu zákazky. Pre účely splnenia predmetnej podmienky účasti uchádzač nepredkladá doklad o oprávnení poskytovať služby (napríklad výpis z obchodného registra alebo živnostenského registra), uvedenú skutočnosť overí verejný obstarávateľ z informačného systému verejnej správy.

Uchádzač musí spĺňať podmienku účasti podľa § 32 ods. 1 písm. f) zákona o verejnom obstarávaní, t. j. nesmie mať uložený zákaz účasti vo verejnom obstarávaní potvrdený konečným rozhodnutím v Slovenskej republike alebo v štáte sídla, miesta podnikania alebo obvyklého pobytu (uvedenú skutočnosť overí verejný obstarávateľ).

* + 1. **Technická alebo odborná spôsobilosť uchádzača:**

**Uchádzač preukáže splnenie podmienky účasti týkajúcej sa technickej a odbornej spôsobilosti podľa § 34 ods. 1 písm. a) ZVO** zoznamom poskytnutých služieb za predchádzajúce tri roky od vyhlásenia verejného obstarávania s uvedením cien, lehôt dodania a odberateľov; dokladom je referencia, ak odberateľom bol verejný obstarávateľ alebo obstarávateľ podľa ZVO.

**Minimálna požadovaná úroveň štandardov:**

Zoznamom musí uchádzač preukázať, že za predchádzajúce tri roky od vyhlásenia verejného obstarávania realizoval minimálne 2 rovnaké alebo porovnateľné zákazky/projekty ako je predmet zákazky, v ktorých bolo plnenie za všetky realizované zákazky/projekty v súhrnnej hodnote minimálne 80.000,- EUR bez DPH.

Za rovnaké alebo porovnateľné služby ako je predmet zákazky sa považujú projekty v odbore filmovej a/alebo televíznej produkcie, prípadne produkcie TV reklamných spotov (teasingové video a/alebo TV spoty, TV reportáže, príspevky, dokumenty).

**Uchádzač preukáže splnenie podmienky účasti týkajúcej sa technickej a odbornej spôsobilosti v zmysle § 34 ods. 1 písm. g) ZVO** údajmi o vzdelaní a odbornej praxi alebo o odbornej kvalifikácií osôb určených na plnenie zmluvy alebo riadiacich zamestnancov.

**Minimálne požiadavky:**

Uchádzač  je  odborne  spôsobilý,  ak  disponuje osobami s požadovanou praxou a skúsenosťami v nasledovných profesiách (jedna osoba = max 2 profesie):

a) produkčný,

b) režisér,

c) hlavný kameraman,

d) majster strihu,

e) majster zvuku.

Vyžaduje sa, aby každá z osôb (a – e) tri (3) roky odo dňa zverejnenia výzvy na webovom sídle verejného obstarávateľa disponovala minimálne  2 praktickými skúsenosťami s realizáciou rovnakých alebo porovnateľných zákaziek/projektov na príslušnej pozícii, t.j. v odbore filmovej a/alebo televíznej produkcie, prípadne produkcie TV reklamných spotov (teasingové video a/alebo TV spoty, TV reportáže, príspevky, dokumenty).

Uchádzač preukáže odbornú spôsobilosť vyššie uvedených osôb predložením profesijných životopisov za každú osobu v nasledovnej štruktúre:

* meno a priezvisko;
* názov a sídlo objednávateľa, resp. zamestnávateľa;
* čas plnenia zmluvy (od -do: mesiac a rok);
* stručný popis projektov na príslušnej pozícii, resp. rozsah činností, ktoré príslušná osoba zabezpečovala;
* tel. číslo a meno zamestnanca objednávateľa alebo zamestnávateľa, u ktorého si možno overiť tieto údaje;
* vlastnoručný podpis osoby.

Ak uchádzač využije na preukázanie splnenia podmienok účasti finančného a ekonomického postavenia a technickej alebo odbornej spôsobilosti finančné zdroje, resp. technické a odborné kapacity inej osoby, bez ohľadu na ich právny vzťah, musí uchádzač prijímateľovi v ponuke preukázať, že pri plnení zákazky bude skutočne používať zdroje, resp. kapacity osoby, ktorú využije na preukázanie splnenia predmetných podmienok účasti. Skutočnosť podľa predchádzajúcej vety preukazuje uchádzač písomným čestným vyhlásením (prísľubom) takejto inej osoby, že v prípade potreby bude uchádzačovi k dispozícií na plnenie predmetu zákazky počas celého trvania zmluvného vzťahu alebo písomnou zmluvou uzavretou medzi uchádzačom a osobou, ktorej zdrojmi alebo kapacitami mieni uchádzač preukázať svoje finančné a ekonomické postavenia alebo technickú alebo odbornú spôsobilosť. Osoba, ktorej kapacity majú byť použité na preukázanie splnenia podmienok účasti technickej alebo odbornej spôsobilosti, musí preukázať splnenie podmienok účasti týkajúcich sa osobného postavenia podľa § 32 ods. 1 písm. e) ZVO vo vzťahu k tej časti predmetu zákazky, na ktorú boli kapacity uchádzačovi poskytnuté. Zároveň osoba, ktorej kapacity majú byť použité na preukázanie splnenia podmienok účasti finančného a ekonomického postavenia alebo technickej alebo odbornej spôsobilosti, musí preukázať splnenie podmienky účasti týkajúce sa osobného postavenia podľa § 32 ods. 1 písm. f) ZVO a nesmie u tejto osoby existovať dôvod na vylúčenie podľa § 40 ods. 6 písm. f) ZVO (konflikt záujmov nemožno odstrániť inými účinnými opatreniami).

1. **Kritériá na vyhodnotenie ponúk:**

**Najnižšia cena celkom uvedená v EUR vrátane DPH**. Celková cena za dodanie predmetu zákazky musí zahŕňať všetky náklady, ktoré vzniknú uchádzačovi pri plnení predmetu zákazku, vrátane použitia potrebnej techniky, spotrebného materiálu, dopravy. V prípade, že uchádzač nie je platiteľom DPH, uvedie verejnému obstarávateľovi túto skutočnosť.

1. **Lehota na predkladanie ponúk uplynie dňa (dátum a čas): 16.11.2020 do 10.00 hod.**

Na ponuku predloženú po uplynutí lehoty na predkladanie ponúk verejný obstarávateľ nebude prihliadať.

1. **Miesto na predloženie ponúk:**

Ponuky je potrebné predkladať výlučne elektronicky na e-mailovú adresu:

**lucia.kohutkova@vicepremier.gov.sk****;** **jan.pangrac@vicepremier.gov.sk**

1. **Ponuka musí obsahovať:**
2. Všetky doklady, ktorými uchádzač preukáže splnenie podmienok účasti v zmysle bodu č.12 tejto výzvy, ak je to relevantné.
3. Doplnený a podpísaný Návrh na plnenie kritéria určeného verejným obstarávateľom na hodnotenie ponúk – podľa bodu č. 18.
4. **Vyhodnotenie ponúk:**

Vyhodnotenie ponúk z hľadiska splnenia podmienok účasti a vyhodnotenie ponúk z hľadiska splnenia požiadaviek na predmet zákazky sa uskutoční po vyhodnotení ponúk na základe kritéria na vyhodnotenie ponúk, a to v prípade uchádzača, ktorý sa umiestnil na prvom mieste v poradí. Ak ponuka uchádzača nebude obsahovať všetky náležitosti podľa tejto výzvy, uchádzač bude požiadaný o vysvetlenie alebo doplnenie predložených dokladov.

Ak dôjde k vylúčeniu uchádzača alebo jeho ponuky, vyhodnotí sa následne splnenie podmienok účasti a požiadaviek na predmet zákazky u ďalšieho uchádzača v poradí tak, aby uchádzač umiestnený na prvom mieste v novo zostavenom poradí spĺňal podmienky účasti a požiadavky na predmet zákazky.

Verejný obstarávateľ po vyhodnotení ponúk bezodkladne zašle informáciu o vyhodnotení ponúk všetkým uchádzačom elektronicky. Verejný obstarávateľ bude úspešného uchádzača kontaktovať prostredníctvom elektronickej pošty ihneď po vyhodnotení. Úspešnému uchádzačovi bude vystavená záväzná objednávka.

1. **Návrh na plnenie kritéria určeného verejným obstarávateľom na hodnotenie ponúk**

|  |  |  |  |
| --- | --- | --- | --- |
| **Názov**  | **Predpokladaný rozsah** | **Celková cena v EUR bez DPH** | **Celková cena v EUR s DPH** |
| Video príspevky prezentujúce jednotlivé projekty programov Interreg Stredná Európa a Interreg Dunajský nadnárodny program  | 16 |   |  |
| Video príspevky pre sociálnu sieť FB - rozhovory | 4 |  |  |
| Všeobecné video príspevky reprezentujúce jednotlivo programy Interreg Stredná Európa a Interreg Dunajský nadnárodny program – variant pre FB a Instagram | 4 |  |  |
| Animované video príspevky | 4 |  |  |
| **Cena za celý predmet zákazky**  | **28** |  |  |
| Meno a podpis štatutárneho zástupcu uchádzača alebo ním poverenej osoby: |

1. **Jazyk, v ktorom možno predložiť ponuky:**

Štátny jazyk, slovenský jazyk.

1. **Zákazka sa týka projektu / programu financovaného z fondov EÚ:** áno

Zákazka bude financovaná z prostriedkov EŠIF, z programu Interreg Dunajský nadnárodný program (DTP) a programu Stredná Európa (CE)

1. **Dátum zaslania výzvy na predkladanie ponúk**

06.11.2020

**Prílohy:**

Príloha č. 1 – špecifikácia predmetu zákazky

Príloha č. 2a – typy video príspevkov

Príloha č. 2b – rešerš Dunajského nadnárodného programu

Príloha č. 2c – rešerš programu Stredná Európa